
ΑΝΑΚΟΙΝΩΣΗ

Για την πρόσληψη προσωπικού με σύμβαση εργασίας ιδιωτικού δικαίου 
ορισμένου χρόνου

Ο ΔΗΜΑΡΧΟΣ ΙΩΑΝΝΙΝΩΝ
Έχοντας υπόψη:
1. Τις διατάξεις των  άρθρων  58  και 72 του Ν.3852/2010, όπως ισχύουν.
2. Τις διατάξεις των άρθρων 168-170 και  206 του Ν.3584/2007, όπως ισχύουν.
3. Τις διατάξεις του άρθρου 186 του Ν. 4635/2019, όπως ισχύουν.
4. Τις διατάξεις των άρθρων 2, 38 και 39 του Ν. 4765/2021, όπως  ισχύουν.
5. Τις διατάξεις του Π.Δ. 85/2022 «Καθορισμός προσόντων διορισμού σε φορείς του Δημοσίου (Προσοντολόγιο-Κλαδολόγιο)» (Α’ 232)
6. Την υπ΄ αριθμ. 1154/8-9-2026 απόφαση της Δημοτικής Επιτροπής  του Δήμου Ιωαννιτών.
7. Τον ισχύοντα Οργανισμό Εσωτερικής Υπηρεσίας του Δήμου μας.

Α ν α κ ο ι ν ώ ν ε ι

Την πρόσληψη πέντε (5) συνολικά ατόμων με σύμβαση εργασίας ιδιωτικού δικαίου ορισμένου χρόνου διάρκειας δύο (2) μηνών για τις ανάγκες της Διεύθυνσης Παιδείας, Αθλητισμού & νέας γενιάς και συγκεκριμένα του εξής αριθμού ατόμων, με τα αντίστοιχα απαιτούμενα (τυπικά και τυχόν πρόσθετα) προσόντα:

	ΚΛΑΔΟΣ/ ΕΙΔΙΚΟΤΗΤΑ: ΥΕ Προσωπικού καθαριότητας εσωτερικών χώρων/ΥΕ προσωπικού καθαριότητας σχολικών μονάδων
ΑΡΙΘΜΟΣ ΑΤΟΜΩΝ: ΠΕΝΤΕ (5)

	ΤΥΠΙΚΑ ΠΡΟΣΟΝΤΑ
Δεν απαιτούνται ειδικά τυπικά προσόντα (τελευταίο εδάφιο περ. στ΄ παρ.1 άρθρο 40 του Ν. 4765/2021)



ΓΕΝΙΚΑ ΠΡΟΣΟΝΤΑ ΠΡΟΣΛΗΨΗΣ
1. Οι υποψήφιοι/ες των ανωτέρω ειδικοτήτων πρέπει να είναι ηλικίας από 18 έως 67 ετών και κατ΄ εξαίρεση, έως 70 ετών, όσοι έχουν συμπληρώσει το εξηκοστό έβδομο (67ο) έτος της ηλικίας και δεν έχουν συνταξιοδοτηθεί από το δημόσιο ταμείο ή άλλον ασφαλιστικό φορέα.
2. Να διαθέτουν την υγεία και τη φυσική καταλληλότητα για την εκτέλεση των καθηκόντων των προς πλήρωση θέσεων.
3. Να μην έχουν κώλυμα κατά το άρθρο 16 του Ν. 3584/2007, με τη επιφύλαξη της παρ. 6 του άρθρου 4 του Ν. 2207/1994.

ΥΠΟΒΟΛΗ ΔΙΚΑΙΟΛΟΓΗΤΙΚΩΝ
Οι ενδιαφερόμενοι θα πρέπει μαζί με την αίτηση τους να υποβάλλουν και τα εξής δικαιολογητικά:

α) οι υποψήφιοι για τον κλάδο/ειδικότητα: ΥΕ Προσωπικού καθαριότητας εσωτερικών χώρων/ΥΕ προσωπικού καθαριότητας σχολικών μονάδων:
· [bookmark: _Hlk200013706]Αίτηση (χορηγείται από την υπηρεσία)
· Φωτοαντίγραφο της αστυνομικής τους ταυτότητας.
· Υπεύθυνη δήλωση του άρθρου 8 του Ν.1599/1986 όπου θα αναφέρουν α) ότι πληρούν τα γενικά προσόντα διορισμού που προβλέπονται στο πρώτο μέρος του Ν.3584/2007 και β) αν έχουν εργαστεί το τελευταίο δωδεκάμηνο στο δημόσιο, σε ποιο φορέα και το χρονικό διάστημα της απασχόλησής τους στο φορέα αυτόν (χορηγείται από την υπηρεσία).  

ΕΠΙΣΗΜΑΝΣΕΙΣ:
1) Η πρόσληψη προσωπικού με σύμβαση εργασίας ιδιωτικού δικαίου ορισμένου χρόνου διάρκειας μέχρι δύο (2) μηνών, για την αντιμετώπιση κατεπειγουσών εποχικών αναγκών πραγματοποιείται σύμφωνα με τις διατάξεις του άρθρου 206 του Ν.3584/2007, όπως έχουν τροποποιηθεί και ισχύουν και εξαιρείται των διαδικασιών του ΑΣΕΠ και των κριτηρίων πρόσληψης του άρθρου 40 του Ν.4765/2021.
2) Το προσωπικό που θα απασχοληθεί με σύμβαση εργασίας ιδιωτικού ορισμένου χρόνου διάρκειας μέχρι δύο (2) μηνών, δεν επιτρέπεται να απασχοληθεί με όμοια σύμβαση εντός δώδεκα μηνών, όπως υπολογίζεται σύμφωνα με την παρ.1 του άρθρου 38 του Ν.4765/2021. Επίσης, έχει κώλυμα των άρθρων 5 και 6 του π.δ.164/2004, όπου προβλέπεται ελάχιστο κενό τριών (3) μηνών μεταξύ συμβάσεων εξαρτημένης εργασίας που συνάπτονται με τον ίδιο εργαζόμενο και τον ίδιο εργοδότη, για την κάλυψη ιδίων ή παρεμφερών αναγκών (άρθρο 5), ενώ η συνολική χρονική διάρκεια των συμβάσεων δεν επιτρέπεται να υπερβαίνει τους 24 μήνες (άρθρο 6).
3) Παράταση, ανανέωση ή μετατροπή της σύμβασης σε αορίστου χρόνου είναι αυτοδικαίως άκυρη.

Τα έντυπα των αιτήσεων και της υπεύθυνης δήλωσης μπορούν να αναζητηθούν στην ιστοσελίδα του Δήμου Ιωαννιτών (www.ioannina.gr).

ΠΡΟΘΕΣΜΙΑ ΚΑΙ ΤΟΠΟΣ ΥΠΟΒΟΛΗΣ ΑΙΤΗΣΕΩΝ
	Οι ενδιαφερόμενοι μπορούν να υποβάλλουν αίτηση και όλα τα απαιτούμενα από την παρούσα ανακοίνωση δικαιολογητικά στη διεύθυνση ΔΗΜΟΣ ΙΩΑΝΝΙΤΩΝ-ΔΙΕΥΘΥΝΣΗ ΔΙΟΙΚΗΣΗΣ & ΑΝΘΡΩΠΙΝΟΥ ΔΥΝΑΜΙΚΟΥ / ΤΜΗΜΑ ΔΙΟΙΚΗΤΙΚΗΣ ΜΕΡΙΜΝΑΣ ΠΡΩΤΟΚΟΛΛΟ ΚΡΥΣΤΑΛΛΗ 3 Τ.Κ. 45444 ΙΩΑΝΝΙΝΑ, από 10-09-2026 έως και 11-09-2026.

	ΠΡΟΣΟΧΗ:
Η αίτηση συμμετοχής πρέπει απαραιτήτως να είναι υπογεγραμμένη.
Ανυπόγραφες αιτήσεις δεν γίνονται δεκτές.


[bookmark: _GoBack]Η ανακοίνωση αυτή να τοιχοκολληθεί στο Δημοτικό Κατάστημα, να αναρτηθεί στην ιστοσελίδα του Δήμου Ιωαννιτών (www.ioannina.gr). 

Ο ΔΗΜΑΡΧΟΣ
ΘΩΜΑΣ ΜΠΕΓΚΑΣ


Κοινοποίηση:
1. Διεύθυνση Παιδείας, Αθλητισμού & νέας γενιάς
2. Διεύθυνση Οικονομικών Υπηρεσιών

